Ordeno de la Brita Imperio

Ordeno de la Brita imperio () estas brita ordeno, kiu estas donata ekde la 4-a de junio 1917, kiam unuafoje donis ĝin reĝo Georgo la 5-a. La ordeno havas kvin klasojn kaj ĝi dividiĝas en grupon soldatan kaj civilan:

 Kavaliro Granda kruco (angle "Knight Grand Cross" aŭ GBE) aŭ Damo Granda kruco (angle "Dame Grand Cross" aŭ GBE)
 Kavaliro Komandoro (angle "Knight Commander" aŭ KBE) aŭ Damo Komandoro (angle "Dame Commander" aŭ DBE)
 Komandoro (angle "Commander" aŭ CBE)
 Oficiro (angle "Officer" aŭ OBE)
 Membro (angle "Member" aŭ MBE)

Nur membroj de la du altrangaj rangoj estas konsideritaj kavaliroj, kaj tial nur ili, kondiĉe ke ili estas britaj civitanoj, havas la rajton aldoni la titolon Siro al kavaliro, aŭ Damo al sinjorino.

Krom la ordeno ekzistas ankaŭ la "Medalo de la Brita Imperio" (angle British Empire Medal), kies ricevantoj ne apartenas al la ordeno, sed estas ligitaj al ĝi. Tiu ornamado jam ne estas aljuĝita en Britio, sed ĝi daŭre estas uzita en kelkaj el la landoj de la Brita komunumo, kiel ekzemple la Kukinsuloj kaj Bahamoj.

La moto de la ordeno estas "Por Dio kaj Imperio" (angle For God and Empire). Tiu ĉi ordeno estas la plej nova el la britaj kavaliraj ordenoj kaj la plej granda laŭ la nombro da siaj membroj.